ঢাকা, ১১ আগষ্ট, ২০১৬ইং (বাংলা-নিউজ টুয়েন্টিফোর ডটকম): আজ বৃহস্পতিবার দুপুরে রাজধানীর কারওয়ান বাজারে বিজিএমইএ ভবনের মিলনায়তনে পোশাক শিল্প নিয়ে মার্কিন রাষ্ট্রদূতের সঙ্গে বিজিএমইএ পরিচালনা বোর্ডের মতবিনিময় সভা শেষে সাংবাদিকদের সঙ্গে আলাপকালে বাংলাদেশে নিযুক্ত মার্কিন রাষ্ট্রদূত মার্সিয়া স্টিফেন্স ব্লুম বার্নিকাট বলেছেন, বাংলাদেশের তৈরি পোশাক শিল্পের বড় বাজার যুক্তরাষ্ট্র। আমরা যুক্তরাষ্ট্রের ব্যবসায়ীদের বাংলাদেশ ভ্রমণে নিষেধাজ্ঞা জারি করিনি। আমরা তাদেরকে বলেছি, বাংলাদেশে আসুন এবং বিনিয়োগ করুন। ঢাকা সফরের সময় তাদেরকে কেবল সতর্কতা অবলম্বন করতে বলা হয়েছে।